
                                                          R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI
HOTĂRÂRE

Privind, aprobarea schimbării încadrării Ansamblului Folcloric  “ŢARA VRANCEI ”
                 din aşezământ cultural în instituţie de spectacole
         Consiliul Local al Municipiului Focşani, Judeţul Vrancea, întrunit in şedinţă ordinară;
     - văzând proiectul de hotărâre iniţiat de Primarul Municipiului Focşani,   raportul  comun  al  Direcţiei   resurse  umane  si   coordonare  unităţi subordonate şi Direcţiei economice  inregistrat la nr. 3898/22.01.2013, prin care se propune aprobarea schimbării încadrării Ansamblului Folcloric “ŢARA VRANCEI ” din aşezământ cultural în instituţie de spectacole, precum şi avizul favorabil al comisiei de buget şi administraţie publică şi al comisiei pentru drepturile omului, cultură, invăţământ, sănătate şi sport;

     -  văzând adresa nr. 41/17.01.2013 a Ansamblului folcloric “ŢARA VRANCEI ”;

      -  având  in  vedere prevederile Ordonantei Guvernului nr.21/2007 privind instituţiile şi companiile de spectacole şi concerte, precum şi desfăşurarea activităţii de impresariat artistic, aprobată prin Legea nr.353/2007, cu modificările şi completările ulterioare;

       - în baza art. 36, alin.(2), lit. „a” si  alin.(3), lit.”b” şi in temeiul art.45, alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare;  

HOTĂRĂŞTE:

Art.  1. Începând cu data de 01.03.2013 se modifică încadrarea Ansamblului Folcloric “ŢARA VRANCEI ” din aşezământ cultural în instituţie de spectacole.
        
Art. 2. Aprobarea Regulamentului de organizare si funcţionare al                      Ansamblului folcloric “ŢARA VRANCEI ”, conform anexei alaturate care face parte integrantă din prezenta hotărâre.

        
Art.  3.  Abrogarea Hotararii Consiliului Local al Municipiului Focsani nr.89/2004.
       
Art. 4. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului Municipiului Focşani, care va asigura executarea acesteia prin Direcţia administraţie publică locală, Direcţia resurse umane si coordonare unităţi subordonate, Direcţia economică si Ansamblul folcloric “ŢARA VRANCEI ”.

                  PREŞEDINTE  DE ŞEDINŢĂ,

                       Matişan Bogdan Emilian                        
 Contrasemnează

                                                                          SECRETARUL MUNICIPIULUI 

                                                                                           FOCŞANI

                                                                             Corhană Eduard Marian

Municipiul Focşani, 31 ianuarie 2013

Nr. 8
                  ROMÂNIA                                                                              Anexă la

                 JUDEŢUL VRANCEA                                                          Hotărârea nr. 8
CONSILIUL LOCAL AL MUNICIPIULUI FOCŞANI                din 31 ianuarie 2013

                                                REGULAMENT

                            DE ORGANIZARE SI FUNCŢIONARE  

             AL ANSAMBLULUI FOLCLORIC “ŢARA VRANCEI ”
                                               CAPITOLUL I

 DISPOZITII GENERALE

   Art.1.   Prezentul Regulament de organizare si functionare reglementeaza cadrul legal al desfasurarii activităţii Ansamblului folcloric “ŢARA VRANCEI ”.
   Art.2.   Ansamblul folcloric “ŢARA VRANCEI ” este o instituţie  de spectacole de repertoriu, persoană juridică de drept public, care realizează si prezintă producţii artistice .

   Art.3. Ansamblul folcloric “ŢARA VRANCEI ” funcţionează în subordinea Consiliului Local al Municipiului Focşani.

   Art.4. Ansamblul folcloric “ŢARA VRANCEI ” isi desfasoara activitatea in conformitate cu prevederile legislaţiei române în vigoare şi cu cele ale prezentului Regulament de organizare şi funcţionare.
   Art.5.  Ansamblul folcloric  “ŢARA VRANCEI ” are sediul in imobilul situat  in Focsani, str. B-dul Unirii , nr.36 , cod postal 620099 jud.Vrancea .

      
Toate  actele, facturile, anunţurile, publicaţiile si orice fel de document emis, vor conţine denumirea completă a instituţiei si indicarea sediului .

                                                CAPITOLUL  II

SCOPUL ŞI OBIECTUL DE ACTIVITATE

   Art.6.(1)  Ansamblul folcloric “ŢARA VRANCEI ” este o instituţie care indeplineşte şi rolul de promovare si valorificare a culturii tradiţionale , a creaţiei populare contemporane, printr-o riguroasă activitate artistică, realizată prin spectacole pe stagiuni.
  (2) Ansamblul folcloric “ŢARA VRANCEI ” poate iniţia si desfăşura proiecte in domeniul educaţiei permanente, al culturii tradiţionale si a creaţiei muzicale populare contemporane, urmărind cu consecvenţă :

  a)    elaborarea unor proiecte atractive si utile de educaţie permanentă ;

  b)    susţinerea iniţiativei  publice si incurajarea celei private , in vederea diversificării si dezvoltării artelor spectacolului ;

  c)    afirmarea identităţii cultural nationale si a minorităţilor prin artele spectacolului; 

  d) conservarea si transmiterea valorilor artistice ale comunităţilor locale , ale patrimoniului  cultural naţional şi universal ;

  e)    păstrarea si cultivarea specificului spaţiului cultural în care işi desfăşoară activitatea;

  f)    stimularea creativităţii si talentului,inclusiv in randul tinerei generaţii;

  g) cultivarea valorilor si autenticităţii creaţiei populare contemporane si artei interpretative profesioniste (muzică,coregrafie);

  h)  desfăşurarea unor programe adecvate intereselor si preocupărilor de petrecere a timpului liber al comunităţii valorificând datinile si obiceiurile tradiţionale;

  i)  promovarea pe plan naţional si internaţional a valorilor artistice autohtone si universale din domeniul artelor spectacolului;

  j)    creşterea accesului publicului la spectacole si concerte ;

  k)   dezvoltarea schimburilor culturale  pe plan judeţean , naţional si internaţional ;

  l)    activitate cinematografica.

      Art.7.  Ansamblul folcloric “ŢARA VRANCEI ” are următoarele atribuţii principale:

  a)   isi desfasoara activitatea pe baza unor programe aprobate pe stagiuni si pe luni calendaristice care include numarul de premiere , numarul de spectacole , numărul de repetiţii precum si obligaţiile membrilor ansamblului folcloric pentru promovarea culturii tradiţionale ;

 b)     organizează si desfăşoară activităţi de educaţie permanentă ;

 c)     organizează si desfăşoară activităţi cultural-artistice ;

 d)    efectuează culegeri de folclor si cercetează culegerile de folclor depozitate in diverse locaţii in vederea imbogăţirii repertoriului (muzică ,dans, port popular , etc ;
 e)   promovează obiceiurile si tradiţiile populare autentice precum  si valorile creaţiei  populare contemporane ;

 f)   iniţiază si desfăşoară proiecte si programe de conservare si transmitere a valorilor artistice ale spaţiului cultural in care îşi desfăşoară activitatea si ale patrimoniului naţional si universal;

 g)  sprijină formaţiile artistice de amatori prin organizarea si susţinerea concursurilor si festivalurilor folclorice;

 h) participă la proiecte si schimburi culturale  judeţene ,interjudeţene , naţionale si internaţionale;

 i)   organizează si realizează si alte activităţi in conformitate cu obiectivele instituţiei;

 j) promovează cultura tradiţională valorificând produse proprii si achizitionate                                   ( C.D. , casete audio si video , pliante , tipărituri  , produse mestesugăreşti , suveniruri , picturi pe sticlă si lemn , obiecte de cult)prin vânzarea la punctul de desfacere al institutiei;
 k)   păstrarea si cultivarea specificului zonal ;

 l)    promovarea turismului cultural de interes local ;

m)  organizarea si desfăşurarea activităţilor de tipul susţinerii expoziţiilor temporare sau permanente , elaborării de monografii , susţinerii editării de cărti si publicaţii de interes local , cu caracter cultural , susţinerea realizării unor filme documentare , artistice cu specific tradiţional ;

 n) organizarea de cursuri, concerte-lecţie, de educaţie permanentă pentru tânăra generaţie;

  o) desfăşoară activitate cinematografică.

   Art.8.  Pentru exercitarea atributiilor care ii revin si realizarea activităţilor specifice Ansamblul folcloric “ŢARA VRANCEI ” colaborează cu instituţiile de specialitate , organizaţii neguvernamentale , reprezentanţi ai minorităţilor naţionale, persoane juridice de drept public si privat, cu persoane fizice, fara a exprima nici un fel de interese de grup (politice, religioase, etc.) si poate extinde colaborarea cu instituţii artistice de peste hotare.

                                              CAPITOLUL  III

PATRIMONIUL    INSTITUTIEI

    Art.9. (1)  Patrimoniul Ansamblului Folcloric “ŢARA VRANCEI ” este format din drepturi si obligatii asupra unor  bunuri aflate in proprietatea publica sau privată  a unităţii administrativ-teritoriale , pe care le administrează in condiţiile legii , precum si asupra unor bunuri aflate in  proprietatea privată a instituţiei.

               (2) Patrimoniul poate fi imbogăţit si completat prin achiziţii , donaţii , sponsorizări, precum si prin preluarea in regim de comodat sau prin transfer cu acordul părţilor , cu bunuri din partea unor instituţii publice ale administraţiei publice centrale  si locale si din partea unor persoane juridice sau fizice din tară sau strainătate.

              (3) Bunurile mobile si imobile aflate in administrarea Ansamblului folcloric “ŢARA VRANCEI ” se gestionează potrivit dispozitiilor legale in vigoare,conducerea instituţiei fiind obligată să aplice măsurile de protecţie prevăzute de lege in vederea protejării acestora.

                                            CAPITOLUL  IV

PERSONALUL ŞI CONDUCEREA
     Art.10. (1)  Personalul Ansamblului folcloric “ŢARA VRANCEI ”  se structurează in:

- personal de conducere  - director (manager);

- personal de specialitate- artistic;

- personal auxiliar –tehnic , administrativ.

                  (2) Atributiile personalului incadrat sunt cele prevazute in fişa postului.

                  (3) Personalul de specialitate si dupa caz cel auxiliar incadrat la Ansamblul folcloric ŢARA VRANCEI  are obligaţia absolvirii unui curs de perfecţionare,  in condiţiile legi .

       Art.11.  Functionarea Ansamblului folcloric “ŢARA VRANCEI ” se asigura de catre personalul artistic, tehnic si de catre personalul administrativ care, de regulă, isi desfăşoară activitatea in baza contractelor individuale de muncă.

       Art.12. (1) Ocuparea posturilor, eliberarea din funcţie , precum si incetarea raporturilor de muncă ale personalului, se realizează in condiţiile legii prin decizie a managerului (directorului) Ansamblului folcloric “ŢARA VRANCEI ”.

                     (2)  Personalul artistic,tehnic  si administrativ angajat , in condiţiile legii ,cu contract individual de muncă, se incadrează in funcţiile prevazute in legislatia in vigoare.

                     (3) Pentru realizarea producţiilor artistice, Ansamblul folcloric “ŢARA VRANCEI ” poate utiliza personal  artistic remunerat  in baza unor contracte incheiate conform prevederilor legale privind dreptul de autor si drepturile conexe,precum si personal tehnic si administrativ  remunerate pe baza unor convenţii civile de prestări servicii , potrivit dispozitiilor Codului civil.

                     (4) Pe durata stagiunii,personalul artistic de specialitate angajat al Ansamblului folcloric “ŢARA VRANCEI ” poate incheia contracte privind dreptul de autor sau,dupa caz,poate cumula  funcţii in cadrul altor instituţii sau companii de spectacole sau concerte,numai cu acordul consiliului administrativ.

                     (5) Cumulul de funcţii se poate face si in cadrul ansamblului,cu respectarea prevederilor legale in vigoare.

                     (6) Contractele individuale de muncă se pot incheia pe durata nedeterminată  sau, datorita specificului activităţii , pe durata determinată.

Incadrarea personalului cu contract individual de muncă pe perioadă nedeterminată se face pe baza de concurs sau examen , in condiţiile legii .

Contractele individuale de muncă incheiate pe durată nedeterminată, inainte de intrarea in vigoare a Ordonanţei Guvernului nr.21/2007  pot fi modificate,prin acordul parţilor, in contracte pe durată determinată.

Prin derogare de la prevederile art.7, alin.2 din Ordonanţa Guvernului nr.137/2000 privind prevenirea si sancţionarea tuturor formelor de discriminare , republicata , cu modificările şi completările ulterioare, condiţionarea ocupării unei funcţii de specialitate artistică pe criterii de vârstă , sex ori calităţi fizice se face conform specificului si intereselor instituţiei si nu constituie contravenţie.

                     (7) In cazul contractelor individuale de munca incheiate pe durată determinată, in cadrul desfasurării unui Program sau Proiect , angajarea se poate face si in mod direct , prin acordul partilor, in condiţiile legii ;

                     (8) Datorita specificului activităţii , incheierea contactelor individuale de muncă cu durată determinată se poate face si prin derogare de la prevederile Codului muncii.

                     (9) Atribuţiile personalului incadrat la Ansamblul folcloric “ŢARA VRANCEI ” sunt cele prevazute in fişele posturilor.

                    (10) Intregul personal din cadrul ansamblului are obligaţia de a respecta atribuţiile de serviciu ce ii revin , stabilite pe baza Fişei postului , Contractul Individual de Muncă , Regulamentul de Organizare si Funcţionare , Regulamentul de Ordine Interioară , Codul de Conduita al Personalului Contractual, normele de securitate si sanătate in muncă conform Legii nr.319/2006, cu modificările şi completările ulterioare,  normele de apărare impotriva   incendiilor,   conform   Legii  nr. 307/2006,  cu   modificările   şi   completările 

ulterioare, alte prevederi legale in vigoare, precum şi orice dispozitii legale date de catre conducerea instituţiei.

      Art.13. (1) Activitatea personalului artistic, tehnic  si administrativ din cadrul Ansamblului folcloric “ŢARA VRANCEI ” se normează potrivit fişei postului intocmindu-se lunar foaia colectivă de prezenţa.

                    (2)  Pentru personalul artistic si tehnic, zilele de sambătă, duminică şi, după caz, zilele de sarbatoare legală sunt considerate zile lucrătoare , repausul legal putând fi acordat in alte zile ale saptămânii.

                   (3)  Programul de lucru al personalului artistic si tehnic este repartizat inegal fiind specificat ca atare in contractual individual de munca.

                   (4)  Zilele de repaus si zilele de sarbătoare legală care nu au putut fi acordate vor fi recuperate in lunile următoare, compensate potrivit legislaţiei in vigoare, sau adăugate la zilele de concediu de odihnă.

                   (5) Concediul anual de odihna pentru personalul din cadrul Ansamblului folcloric “ŢARA VRANCEI ” se acordă anual , conform legislaţiei in vigoare .

                  (6)  In vederea asigurării continuităţii actului artistic pe durata stagiunii,in contractele individuale de muncă se pot prevedea clauze speciale  privind condiţiile de incetare a raporturilor de muncă , cu respectarea prevederilor legale in vigoare.

                  (7) Salariile de incadrare si alte sporuri pentru personalul Ansamblului folcloric “ŢARA VRANCEI ” se stabilesc conform legislatiei in vigoare.

                  (8) Stabilirea salariilor de baza pentru personalul artistic ,tehnic si administrativ din cadrul Ansamblului folcloric “ŢARA VRANCEI ” se face prin decizie a managerului ( directorului ), conform prevederilor legale in vigoare.

                 (9) La salariile de baza se pot adauga si alte drepturi banesti (sporuri) prevazute de lege.

     Art.14.  (1) Conducerea  Ansamblului   folcloric “ŢARA VRANCEI ” este asigurată de catre un manager ( director) , angajat prin contract de management . 

Ocuparea postului de manager (director) se realizeaza in baza unui concurs de proiecte de management, organizat in conformitate cu prevederile legale in vigoare.

                   (2) Contractul de management prevazut la alin.(1) se incheie pe perioade determinate  cu ordonatorul principal de credite al autorităţii publice.

                   (3) Salarizarea managerului (directorului)  se face conform prevederilor legale in vigoare.

                   (4) Evaluarea performanţelor manageriale  ale managerului(directorului), precum si a modului de indeplinire a prevederilor contractului de management se face de catre comisii special constituite la nivelul autorităţii publice in subordinea căreia functionează . In cazul in care rezultatul evaluarilor este nesatisfacator contractul de management incetează de drept.

                  (5) Angajarea, sanctionarea si eliberarea din functie a managerului (directorului) se realizeaza in conditiile legii, conform prevederilor legale in vigoare.   

      Art.15. (1) Managerul ( directorul ) are urmatoarele atribuţii principale:

  a) asigura organizarea,coordonarea,controlul si conducerea activitătţi curente a instituţiei;

  b) asigură condiţiile de indeplinire si respectare a criteriilor de acreditare a instituţiei;

  c) elaborează programele de activitate precum si programul anual minimal de activitate  pe care il supune avizării consiliului artistic,consiliului administrativ si aprobării ordonatorului principal de credite;

  d) aprobă programele stagiunilor,inclusiv repertoriile,in urma consultării consiliului artistic;

  e) conduce nemijlocit si concret un domeniu distinct din activităţile specifice instituţiei ;

  f) răspunde de organizarea concertelor si spectacolelor si de realizarea veniturilor proprii in conformitate cu prevederile contractului de management;

  g) răspunde de indeplinirea programelor si proiectelor cultural minimale proprii , respectând indicatorii economici si culturali ;

  h) este ordonator terţiar de credite;

  i) hotărăşte măsurile disciplinare sau de recompensare a personalului din subordine in concordanţă cu legislatia in vigoare;

  j) reprezintă si angajeaza institutia in raporturile cu persoanele juridice si fizice din ţară si din strainătate , precum si in faţa organelor jurisdicţionale;

  k) informează trimestrial Consiliul administrativ asupra realizării obiectivelor stabilite si a prestaţiei colectivului pe care il conduce , stabilind impreună cu acesta măsuri corespunzătoare pentru imbunătăţirea activităţii ;

  l) angajează personal de specialitate si administrativ in concordanţă  cu reglementările  in vigoare;

  m) verifică si aprobă procedurile interne; 

  n) intocmeste fisele posturilor prevazute  in structura organizatorica si urmareste indeplinirea sarcinilor,cu respectarea atribuţiilor concrete ale personalului din subordine;

  o) dispune, in funcţie de rezultatele evaluării performanţelor profesionale ale salariaţilor, masurile legale ce se impun ;

  p) se ocupă de organizarea  inventarierii anuale sau,după caz,periodică, conform legii,a elementelor de activ si pasiv;

  r) informează anual Consiliul Local al Municipiului Focşani asupra realizării obiectivelor stabilite prin contractul de management si a prestatiei colectivului pe care il conduce , propunand si masurile pentru desfasurarea activităţii in condiţii optime si asigurarea calităţii proiectelor ;

  s) ia măsuri pentru asigurarea pazei instituţiei si pentru  protecţia si stingerea incendiilor ;

  t) stabileşte măsuri privind protecţia muncii  precum si cunoaşterea de către salariaţi a normelor de securitate a muncii ;

                 (2)     Managerul poate indeplini si alte atribuţii stabilite prin contractul de management , prin regulamentul de organizare si functionare al institutiei sau alte atributii prevazute de lege.

    Art.16. (1)      In exercitarea atribuţiilor sale,managerul ( directorul )  emite decizii.

                 (2) In absenţa managerului (directorului), Ansamblul folcloric                          “ŢARA VRANCEI ” este condus de o persoană din cadrul acestuia ,desemnată de manager  ( director)  prin decizie scrisă.

     Art.17. (1) In exercitarea atribuţiilor sale managerul ( directorul ) este sprijinit de un economist . 

                  (2) Conform organigramei, acesta se  subordonează  managerului (directorul)   instituţiei  şi indeplineşte următoarele atribuţii principale:

  a) elaborează  si fundamentează bugetul de venituri  si  cheltuieli al  instituţiei , inclusiv  anexele prevăzute de actele normative in vigoare;

  b) coordonează activitatea financiar-contabilă si de salarizarea;

  c) exercită  controlul  financiar preventiv propriu, prin viză de control financiar preventiv  propriu in conformitate cu prevederile legale in vigoare;

  d)  organizează si efectuează inregistrarile financiar-contabile;

  e) răspunde de efectuarea inventarierilor periodice ale patrimoniului instituţiei si de contabilizarea rezultatelor acestora;

  f)  intocmeşte bilanţul anual si balanţele de verificare;

  g) asigură evidenţa  contabilă si intocmirea rapoartelor financiare ale proiectelor cu finantare internatională;

  h) propune  măsuri  pentru  imbunătaţirea  activităţii financiar-contabile a instituţiei;

  i) indeplineşte orice alte atribuţii specifice  funcţiei pe care o ocupă, potrivit legii.

                   (3) In absenta economistului  toate atribuţiile sale se exercită de persoana desemnată de acesta,  cu avizul managerului ( directorului ).

    Art.18.  Prin decizie a managerului (directorului) se infiintează Consiliul  administrativ, organism cu rol deliberativ, format din:

- preşedinte - managerul (directorul) instituţiei;

- membrii: -  economistul  instituţiei ;

                  - reprezentantul salariaţilor din instituţie;

                  - reprezentanţi ai compartimentelor funcţionale (coregrafie si orchestra);

                  - reprezentantul Consiliului Local al Municipiului Focşani, desemnat de acesta;

                  - reprezentantul ordonatorului principal de credite.
- secretar   - un salariat numit de director

    Art.19. Consiliul administrativ isi desfasoara activitatea dupa cum urmeaza :

  a) se intruneşte la sediul ansamblului, trimestrial sau de cate ori este nevoie la convocarea preşedintelui sau a unei treimi din numărul membrilor săi ;

  b)  este legal întrunit in prezenţa a două treimi din numărul total al membrilor săi şi ia hotărâri cu majoritatea simplă din numărul total al membrilor prezenţi ;

  c)  consiliul administrativ este prezidat de preşedinte ;

  d) preşedintele  consiliului administrativ stabileste datele de şedinţă şi asigură organizarea si derularea şedinţelor;

  e) dezbaterile Consiliului administrativ au loc potrivit ordinii de zi comunicată membrilor săi cu cel puţin trei zile inainte , prin grija secretarului ;

  f) dezbaterile  se consemnează in procesul verbal de şedintă , inserat in registrul de şedinţe, semnat de către toţi cei prezenţi la şedinţă;

  g) procesul verbal de şedinţă se semnează de către toţi participanţii la lucrările consiliului.

     Art.20.  Atribuţiile Consiliului  administrativ  sunt următoarele:

  a)  avizează  proiectul bugetului de venituri si cheltuieli al instituţiei, in vederea aprobării acestuia de catre Consiliul Local al Municipiului Focşani;
   b) avizează statul de functii al institutiei şi organigrama, tinand seama de scopul , obiectivele si atribuţiile principale ale instituţiei, in vederea aprobării acestora de către Consiliul Local al Municipiului Focşani;
  c)  analizeaza  situatiile financiare trimestriale şi anuale şi contul execuţiei bugetare;

  d)  aprobă  Regulamentul intern al instituţiei;

  e) analizează si propune modificări ale Regulamentului de organizare si funcţionare al instituţiei;

  f) analizează si aprobă măsuri pentru perfecţionarea  salariaţilor potrivit legii .

  g)  hotaraste organizarea concursurilor pentru ocuparea posturilor vacante, conform legii;

  h) stabileşte modul in care se utilizează bugetul si sunt orientate sumele realizate din venituri extrabugetare,in conformitate cu prevederile legale in vigoare;

  i) analizeaza si aproba programele de activitate si repertoriul instituţiei , hotărând direcţiile de dezvoltare ale ansamblului ;

  j)  aproba colaborările ansamblului cu alte instituţii din tară şi din strainătate ;

  k) urmareşte buna gospodărire si folosire a mijloacelor materiale si financiare ale instituţiei, luand măsurile necesare pentru asigurarea integrităţii patrimoniului din administrare si , dupa caz , pentru recuperarea pagubelor pricinuite ;

  l)  aprobă taxele pentru venituri propri şi preţul produselor comercializate prin punctul de lucru.
      Art.21.  Prin decizia managerului ( directorului )  se infiinţează , cu rol consultativ , consiliul artistic, format din personalităţi  culturale din institutie si din afara acesteia, al carui presedinte este unul din reprezentanti compartimentelor functionale.

     Art.22.  Consiliul artistic este format din preşedinte si doi membri.

            Atribuţiile consiliului artistic sunt următoarele:

  a) analizează si emite avize cu rol consultativ privind organizarea stagiunilor de spectacole;

  b) analizează propunerile privind noile producţii artistice ce urmează a fi incluse in programele stagiunilor;

  c) analizează  propunerile  privind cercetarea folclorului muzical din zona de influenţă.

                                                 CAPITOLUL V

STRUCTURA ORGANIZATORICĂ
    Art.23. (1) Structura organizatorică şi numărul de posturi, sunt aprobate de Consiliul Local al Municipiului Focşani la propunerea Primarului Municipiului Focsani.

                  (2) Activitatea Ansamblului este organizată pe compartimente, astfel:

a) compartimentul artistic;

b) compartimentul financiar, contabilitate, personal;

c) compartimentul administrativ.

                   (3)  Între compartimente va exista în permanenţă o perfectă colaborare pentru realizarea în condiţii performante a programelor şi proiectelor culturale, artistice sau de educaţie permanentă.

   Art.24. Structurile funcţionale din cadrul Ansamblul folcloric “ŢARA VRANCEI” îndeplinesc următoarele atribuţii :
                  (1) Atribuţiile Compartimentului artistic sunt:

  - realizează producţii artistice pe stagiuni anuale ; producţiile artistice fiind spectacole folclorice infaţişate direct publicului sau pe suport electronic de către artiştii interpreţi;

  - valorifică materialul aflat in arhivele instituţiei prin tipărituri si inregistrări pe CD;

  - realizează coproducţii artistice in colaborare cu alte instituţii profesioniste de spectacole, instituţiile  de invăţământ si  cele vocaţionale , formaţiile artistice ale caselor de cultură, căminelor culturale  si cluburile elevilor, inclusiv din alte judeţe ale ţării;

 - efectuează sondaje prin metoda chestionarului de opinie in vederea adaptării ofertei artistice in funcţie de anumite grupuri populaţionale ţinta;

 - dezvoltă un comportament de atragere  a publicului prin modernizarea si diversificarea publicităţii: ştiri, pliante, broşuri, pagini pe internet,etc.;

 - organizează cicluri tematice de concerte-lecţii pentru educaţia muzicală a elevilor si concerte umanitare in instituţii de asistentă socială si in şcolile speciale;

 - participarea Ansamblului folcloric “ŢARA VRANCEI ” la festivalurile traditionale si la zile ale localităţilor;

 - susţinerea unor concerte in parteneriat cu Televiziunile de stat, cu alte studiouri de televiziune private in scopul amplificării imaginii  municipiului Focşani , a Judeţului Vrancea in tară si peste hotare , precum si pentru stimularea tinerilor interpreţi vrânceni;

 - actionează pentru imbogăţirea si diversificarea repertoriului Ansamblului folcloric “ŢARA VRANCEI ” prin editarea culegerilor de folclor in teren de către angajaţi si studierea folclorului muzical tipărit in culegeri reprezentative;

 - ridicarea calitativă a interpretării artistice prin studio individual, auditii individuale si colective, perfecţionarea profesională prin repetiţii individuale, repetiţii de grup si generale;

                (2) Atributiile Compartamentului financiar, contabilitate, personal sunt:

- asigură activitatea specializată în măsurarea, evaluarea, cunoaşterea, gestiunea şi controlul activelor, datoriilor şi capitalurilor unităţii;

-  asigură înregistrarea cronologică şi sistematică a documentelor şi actelor  contabile;

- organizează şi răspunde de întocmirea lucrărilor de planificare financiară a unităţii (proiecte de buget de venituri şi cheltuieli, devize de cheltuieli pe proiecte culturale); propune proceduri contabile pentru operaţiunile derulate;

-  întocmeşte periodic lucrări de analiză şi sinteză a indicatorilor financiari ai unităţii şi se preocupă permanent de îmbunătăţirea performanţelor financiare ale unităţii;

- întocmeşte lucrările de salarizare, de acordare a drepturilor băneşti, salariaţilor, colaboratorilor;

- asigură îndeplinirea, în conformitate cu dispoziţiile legale, a obligaţiilor unităţii către bugetul statului, unităţi bancare şi terţi;
- organizează analiza periodică a stocului de materiale şi a celorlalte bunuri din patrimoniul unităţii;

-  asigură informaţii ordonatorului de credite cu privire la execuţia bugetelor de venituri şi cheltuieli, patrimoniul aflat în administrare, precum şi la întocmirea contului general anual de execuţie; 

-  exercită controlul financiar preventiv propriu asupra tuturor operaţiunilor care afectează fondurile băneşti şi patrimoniul instituţiei;

-  face propuneri cu privire la operaţiunile specifice angajării, lichidării cheltuielilor;

-  asigură circulaţia şi păstrarea documentelor ce stau la baza înregistrărilor contabile;

- angajează unitatea prin semnături alături de manager(director), în toate operaţiunile patrimoniale;   - întocmeşte dosarul profesional al salariaţilor şi contractele de muncă;

-  eliberează, la cerere, copii de pe actele existente în dosarul profesional al salariaţilor;

-  întocmeşte lucrările necesare pentru angajarea, avansarea personalului şi alte mişcări de personal;

-  efectuează alte lucrări de personal, conform legii;

-  urmăreşte acordarea sporurilor de vechime şi a altor drepturi de personal, conform legii;

- întocmeşte pontajele lunare, urmărind prezenţa salariaţilor la serviciu şi semnarea condicii de prezenţă;

-  ţine evidenţa recuperărilor şi a orelor suplimentare efectuate de salariaţi; 

- urmăreşte şi coordonează activitatea de evaluare a performanţelor profesionale individuale;

-   întocmeşte contractele de colaborare şi de prestaţie artistică;

-   redactează deciziile directorului;

-   efectuează activitatea de relaţii cu publicul, sau cu colaboratori ai instituţiei;

-   realizează activitatea de secretariat şi protocol.

-  realizeaza achizitiile publice de bunuri, servicii si lucrari in sistem concurential necesare functionarii institutiei;

- organizeaza arhiva institutiei.

        
     (3) Atribuţiile Compartimentului administrativ sunt:
-   realizează activităţile administrative şi gospodăreşti în cadrul unităţii;

-  întocmeşte contractele de închiriere pentru spaţiile Ansamblului, indiferent de forma şi durata de solicitare;

-  face propuneri cu privire la contractarea unor lucrări, servicii sau produse, în condiţiile legii;

- urmăreşte lucrările sau serviciile contractate de unitate, pe toată durata derulării contractelor de achiziţie publică;

-  recepţionează, în condiţiile legii, lucrările, serviciile, produsele achiziţionate;

-  răspunde de întreaga activitate de aprovizionare;

-  răspunde de aplicarea şi respectarea normelor P.S.I.;

-  răspunde de patrimoniul încredinţat, conform legii, în mod direct şi nemijlocit;

- realizează periodic, cu salariaţii, instructajele de protecţia muncii şi de respectare a normelor P.S.I.;

-   gestionează bunurile materiale încredinţate, conform dispoziţiilor legale;

-  se preocupă în permanenţă de îmbunătăţirea standardelor de performanţă în ceea ce priveşte activităţile gospodăreşti, tehnice şi de administrare a patrimoniului unităţii. 

                                             CAPITOLUL  VI

ACTIVITATEA  DE  IMPRESARIAT  ARTISTIC
     Art.25. Ansamblul folcloric “ŢARA VRANCEI ” desfasoară  activităţi  de  impresariere a propriilor producţii artistice ,care nu se supun procedurii de avizare reglementate de Ordonanţa Guvernului nr.21/2007, cu modificările şi completările ulterioare.

                                         CAPITOLUL  VII

 BUGETUL DE VENITURI SI CHELTUIELI

     Art.26.  Finanţarea  activităţii Ansamblului folcloric “ŢARA VRANCEI ”  se realizează din venituri proprii şi subvenţii acordate de la bugetul Consiliului Local al Municipiului Focşani, precum si din alte surse, potrivit prevederilor legale in vigoare.

     Art.27. Finanţarea cheltuielilor necesare funcţionării Ansamblului folcloric               “ŢARA VRANCEI ” se realizează astfel:

  a) cheltuielile necesare realizării programului minimal anual prevazut in contractul de management se acopera integral din subventii acordate de la bugetul Consiliului Local al Municipiului Focşani;

  b) cheltuielile necesare realizării proiectelor, altele decat cele din programul minimal,se acoperă din venituri proprii, din subventii acordate de la bugetul Consiliului Local al Municipiului Focşani si din alte surse;

  c) cheltuielile de personal se asigură din subvenţii acordate de la bugetul Consiliului Local al Municipiului Focşani, precum şi din venituri proprii;pentru stimularea personalului pot fi utilizate fonduri din venituri proprii , in condiţiile legii;

  d) cheltuielile necesare pentru  intreţinerea, reabilitarea si dezvoltarea bazei materiale se acoperă din subvenţii acordate de la bugetul Consiliului Local al Municipiului Focşani, din venituri proprii si din alte surse;

  e) cota de venituri proprii, rezultate din exploatarea unor bunuri aflate în administrare, se poate reţine în procentul maxim prevăzut prin Hotărârea Consiliului Local al Municipiului Focşani; sumele astfel determinate se gestionează în regim extrabugetar pentru necesităţiile instituţiei, cu aprobarea consiliului administrativ.

  f) alte cheltuieli materiale  necesare pentru buna funcţionare a institutiei sunt acoperite din venituri proprii .

      Art.28. Veniturile proprii se realizează din activităţile directe ale Ansamblului folcloric “ŢARA VRANCEI ” si anume din:

  a) incasări de la spectacole ( bilete sau facturi );

  b) incasări din turnee de spectacole in strainătate;

  c) derularea unor proiecte si programe culturale in parteneriat sau in colaborare cu alte instituţii din tară si din strainătate ;

  d) incasări din contracte incheiate intre instituţie si unităţi economice si/sau persoane fizice in vederea prestării unor servicii artistice;

  e) realizarea si difuzarea unor lucrări si publicaţii pe orice fel de suport (tipărituri , audio,video,CD,etc.) din domeniul culturii populare ,educaţiei permanente ,ştiinţei şi literaturii, cu respectarea prevederilor legale in vigoare;

  f) prestarea altor servicii (culturale , de educaţie permanentă  ) sau alte activităţi , in conformitate cu obiectivele si atribuţiile instituţiei;

  g) taxele de organizare a unor manifestări culturale ( tabere de creaţie, cursuri , expoziţii , târguri , etc.)

  h) surse atrase din fonduri europene sau/si de la bugetul de stat prin implementarea unor proiecte;

  i) donaţii si sponsorizări.

  j) vânzarea unor produse specifice prin crearea unui punct de desfacere in incinta clădirii Ansamblului folcloric “ŢARA VRANCEI ” ( C.D., casete audio si video, pliante , tipărituri , obiecte de artă traditională , icoane pe sticla si lemn , etc. )

 k) venituri din activitati cinematografice şi din închirieri.
     Art.29. Ansamblul folcloric “ŢARA VRANCEI ” poate beneficia de bunuri materiale  şi fonduri băneşti sub formă de servicii , donaţii si sponsorizări, cu respectarea dispoziţiilor legale ; liberalităţile de orice fel pot fi acceptate numai daca nu sunt grevate de condiţii ori sarcini care ar afecta autonomia culturală a instituţiei.

     Art.30. Obligaţiile de plată ale Ansamblul folcloric “ŢARA VRANCEI ”, rezultate din contractele încheiate  pentru realizarea producţiilor artistice , se consideră cheltuieli aferente producţiilor artistice şi se prevăd in bugetul de venituri şi cheltuieli al instituţiei.

      Art.31. Consiliul Local al Municipiului Focşani poate susţine, material  şi financiar, singur sau în parteneriat, relizarea unor programe şi proiecte culturale, inclusiv turnee în ţara ori în străinatate, ale Ansamblului folcloric “ŢARA VRANCEI ”.

      Art.32. Taxele aferente veniturilor propri se stabilesc de Consiliul administrativ.

                                                 CAPITOLUL   IX

DISPOZIŢII   FINALE

    Art.33. (1) Ansamblul Folcloric “ŢARA VRANCEI ” dispune de stampilă  proprie.

             -13-

                  (2) Ansamblul Folcloric “ŢARA VRANCEI ” are arhivă proprie in care se păstrează, conform prevederilor legale:

  a) actul normativ de infiinţare;

  b) documentele financiar-contabile , documente de personal, planurile si programele de activitate ,dări de seamă contabile si situaţii statistice;

  c) corespondentă; decizii director, documente ale consiliului administrativ;

  d) mape cu partituri muzicale , coregrafice , C.D. – uri, D.V.D. –uri, filmari, albume foto, reviste , publicatii, etc.);

  e) alte  documente potrivit legii.

     Art.34. (1) Prevederile prezentului  regulament intră in vigoare la data comunicării hotărârii de aprobare de către Consiliului Local al Municipiului Focşani .

                  (2) Prezentul regulament se completează de drept si cu alte acte normative in vigoare ;

                  (3) In temeiul prezentului Regulament de organizare si funcţionare si in conformitate cu dispoziţiile legale in vigoare, managerul ( directorul)  emite Regulamentul de ordine interioara  al Ansamblului folcloric “ŢARA VRANCEI ”.

                  (4) Orice modificare si completare a Regulamentului de organizare si funcţionare va fi propusă de manager (director), avizata de Consiliul  administrativ ,  in vederea aprobării de către Consiliului Local al Municipiului Focşani . 

     PREŞEDINTE  DE ŞEDINŢĂ,

         Matişan Bogdan Emilian                                          Contrasemnează

                                                                          SECRETARUL MUNICIPIULUI 

                                                                                      FOCŞANI

                                                                            Corhană Eduard Marian

